# திகதி:

# அன்பார்ந்த பெற்றோரே / பாதுகாவலரே,

# விடயம்: அபிவிருத்தி வரலாற்றுப் படிவம்

தொரந்தோ மாவட்டப் பாடசாலை (“**TDSB**”)அபிவிருத்தி வரலாற்றுப் படிவம் (“அபிவிருத்தி வரலாற்றுப் படிவம்”) TDSB இல் பாலர் பாடசாலை முதல் 2 ஆம் தரம் வரை முதன்முறையாகப் பாடசாலையிற் சேரும் ஒவ்வொரு மாணவர் தொடர்பிலும் நிரப்பப்பட வேண்டும். இது TDSB இன் பதிவுச் செயன்முறையில் ஒரு முக்கிய பகுதியாகும். இந்தத் தகவல்கள் உங்கள் பிள்ளையின் ஒந்தாரியோ பாடசாலைப் பதிவேட்டிற் (OSR) சேமிக்கப்படுவதுடன், அவற்றை அவரது ஆசிரியரும்(ஆசிரியர்களும்) அதிபரும் / துணை அதிபரும் அணுக முடியும். அபிவிருத்தி வரலாற்றுப் படிவம் என்பது பிள்ளைக்கு / மாணவருக்குச் சிறந்த சேவையை வழங்கக் குடும்பங்களிடமிருந்து தகவல்களைச் சேகரிக்க TDSB பயன்படுத்தும் ஒரு வழிமுறையாகும். குடும்பங்களுக்கும், கல்வியியலாளர்களுக்கும் பாடசாலைக்கும் இடையே பொதுவாகக் கல்வி ஆண்டு முழுவதும் தொடர்ச்சியான உரையாடல்கள் நடக்கும் என்பதும் புரிந்து கொள்ளப்பட வேண்டும்.

நாம் தொடக்க ஆண்டுகளில், பிள்ளைகளின் கற்றல், அபிவிருத்தி, சுகாதாரம், நல்வாழ்வு ஆகியவற்றில் குடும்பங்களே முதலாவதாகவும் மிகவும் சக்தி வாய்ந்த முறையிலும் செல்வாக்குச் செலுத்துகின்றன என்று நம்புகிறோம். நாம் தமது பிள்ளைகளுக்கும் அவர்களது தேவைகளிலும் அவர்களுக்கு உதவும் ஆற்றலிலும் அவர்களுடைய குடும்பங்கள் தேர்ந்தவர்களாக இருப்பார்கள் என்றும் நம்புகிறோம், அதனால் தான் நாம் உங்களிடம் உங்களது பிள்ளையின் பலங்கள், ஆர்வங்கள், தேவைகள் என்பவற்றைப் பற்றியும் பாடசாலையில் சேரும் போது நாம் அவர்களுக்கு எப்படிச் சிறப்பாக உதவ முடியும் என்பதைப் பற்றியும் முக்கியமான தகவல்களை வழங்குமாறு கேட்கிறோம். TDSB கல்வியியலாளர்களும் ஊழியர்களும் இந்தத் தகவல்களை உங்களது பிள்ளையின் பலங்களையும் ஆர்வங்களையும் மதித்து அவற்றுக்குப் பொருத்தமாகத் துலங்கக்கூடிய கற்றல், கற்பித்தல் அனுபவங்களை வடிவமைக்கவும் பாடசாலையில் அவரது கற்றலுக்கு உதவவும் பயன்படுத்துவார்கள்.

நீங்கள் உங்களுக்கு அபிவிருத்தி வரலாற்றுப் படிவத்தை நிரப்ப உதவக்கூடிய பாடசாலை ஊழியர் ஒருவரைத் தொடர்பு கொள்ள விரும்பினால் உங்களது பாடசாலை அதிபருக்கு அறிவியுங்கள். நீங்கள் பகிர்ந்து கொண்ட தகவல்களை ஆழமாகப் புரிந்து கொள்ள உங்களது பிள்ளையின் ஆசிரியர் உங்களுடனான சந்திப்புக்கு ஒரு நேரத்தை ஏற்பாடு செய்வார். நாம் மாணவர்களது கற்றற் செயன்முறை முழுவதிலும் குடும்பங்கள் ஊக்கமான பங்காளர்களாக இருப்பதன் முக்கியத்துவத்தை அறிந்து வைத்துள்ளோம். நாம் உங்களுடன் உறுதியான ஒத்துழைப்புக்கான கூட்டுறவை உருவாக்க முயல்கிறோம். உங்களது பிள்ளைக்குக் கல்வியியலாளர்கள் எவ்வாறு சிறந்த முறையிற் சேவை செய்ய முடியும் என்பதற்கான வழிகாட்டலுக்கு உதவ நீங்கள் வழங்கக்கூடிய எந்தவொரு தகவலையும் நாம் வரவேற்கிறோம்.

பெற்றோர் / பாதுகாவலர்கள் இந்த *அபிவிருத்தி வரலாற்றுப் படிவத்தை நிரப்பாமல் இருப்பதற்கு* அல்லது குறிப்பான கேள்விகளுக்குப் பதிலளிக்காமல் இருப்பதற்குத் தீர்மானிக்கலாம். இந்த அபிவிருத்தி வரலாற்றுப் படிவத்தை நிரப்புவது தொடர்பில் உங்களுக்கு எவையாவது கேள்விகள் இருந்தால் உங்கள் பாடசாலை அதிபரைத் தொடர்பு கொள்ளுமாறு நாம் உங்களிடம் வேண்டிக் கொள்கிறோம்

நாம் உங்களது ஒத்துழைப்புக்கு நன்றி, உங்களது பிள்ளைக்கு ஒரு நேரிய பாடசாலை அனுபவத்தை உருவாக்க ஒன்றாகச் செயற்பட எதிர்பார்க்கிறோம்.

அதிபர்,

ஒப்பம்

----------------------------------------------------------------------------------------------------------------------------------------------------------------------------------

* நான் / நாம் இந்த அபிவிருத்தி வரலாற்றுப் படிவத்தை நிரப்ப மறுக்கிறேன் / மறுக்கிறோம்
* நான் / நாம் இந்த அபிவிருத்தி வரலாற்றுப் படிவத்தை நிரப்பினேன் / நிரப்பினோம்

பெற்றார் / பாதுகாவலர் ஒப்பம் திகதி